Diari Oficial de la Generalitat Valenciana


Sumari del DOGV 6111, del 28-09-2009 (2009/10368)

RESOLUCIÓ de 4 de setembre de 2009, del director general de l'Institut Valencià de la Joventut, per la qual s'estableix el termini perquè les entitats no titulars d'escoles oficials d'animació juvenil, ubicades a la Comunitat Valenciana, puguen sol·licitar l'acreditació de cursos bàsics de formació en matèria d'animació juvenil.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6111

Data del DOGV
:   28-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10628


Data del document
:   04-09-2009

Organisme emissor
:   Institut Valencià de la Joventut

Tipus de document
:   Resolució

Descriptors 

:   * centre d'ensenyament

RESOLUCIÓ de 4 de setembre de 2009, del director general de l'Institut Valencià de la Joventut, per la qual s'estableix el termini perquè les entitats no titulars d'escoles oficials d'animació juvenil, ubicades a la Comunitat Valenciana, puguen sol·licitar l'acreditació de cursos bàsics de formació en matèria d'animació juvenil. [2009/10005]
El Decret 60/2005, d'11 de març, del Consell de la Generalitat, pel qual es regula la formació en matèria d'animació juvenil a la Comunitat Valenciana, estableix en l'article 5 que les entitats ubicades a la Comunitat Valenciana, que no disposen d'una escola de formació en animació juvenil oficialment reconeguda podran sol·licitar l'acreditació d'un curs de monitor/a de temps lliure infantil i juvenil o d'animador/a juvenil.
L'article 9 de l'Ordre de 3 de febrer de 2006, de la Conselleria de Benestar Social, que desplega el Decret esmentat, determina el procediment per a l'acreditació dels dits cursos i assenyala que els terminis de presentació de sol·licituds seran establits per l'Institut Valencià de la Joventut de 4 de setembre de 2009, del director general de l'Institut Valencià de la Joventut per la qual s'estableix el termini perquè les entitats no titulars d'escoles oficials d'animació juvenil, ubicades a la Comunitat Valenciana, puguen sol·licitar l'acreditació de cursos bàsics de formació en matèria d'animació juvenil, mitjançant una resolució.
D'acord amb el que disposen el Decret d'11 de març, del Consell de la Generalitat, i l'Ordre de 3 de febrer de 2006, de la Conselleria de Benestar Social, i de conformitat amb les funcions que l'article 7 de la Llei 4/1989 atribueix al director general de l'Institut Valencià de la Joventut, resolc:
Primer. Cursos
1. Les entitats, ubicades a la Comunitat Valenciana, no titulars d'una escola oficial d'animació juvenil podran sol·licitar l'acreditació dels cursos de monitor/a de temps lliure infantil i juvenil o d'animador/a juvenil que hagen previst realitzar i les dates d'inici dels quals estiga inclosa entre els dies 1 de gener i 31 de desembre de 2010.
2. Els cursos per als quals es sol·licite acreditació hauran de complir els requisits que estableixen el Decret 60/2005, d'11 de març, del Consell de la Generalitat, i l'Ordre de 3 de febrer de 2006, de la Conselleria de Benestar Social.
Segon. Sol·licitud
1. Es presentarà una sol·licitud per a cada curs, tot utilitzant el model que figura com annex a la present resolució.
2. L'imprés normalitzat de sol·licitud també estarà a disposició dels sol·licitants a les seus de l'Institut Valencià de la Joventut a Alacant (Rambla de Méndez Núñez, 41; 03142 Alacant), a Castelló de la Plana (carrer dels Orfebres Santalínea, 2, 12935) i a València (carrer de l'Hospital, 2-baixos, València, 46847), o bé s'hi podrà accedir a través del web de l'Institut Valencià de la Joventut .
Tercer. Documentació
La sol·licitud s'acompanyarà de la documentació següent:
a)L'acreditació de la representació de la persona sol·licitant.
b)L'acord de l'òrgan competent de l'entitat pel qual s'aprova sol·licitar l'acreditació del curs.
c)El disseny curricular del programa del curs, que haurà de ser aprovat per l'Institut Valencià de la Joventut.
d)La designació de la persona que realitzarà les funcions de coordinació del curs, emesa per l'òrgan competent, i també la documentació acreditativa del compliment dels requisits que estableix l'article 7 de l'Ordre de 3 de febrer de 2006, de la Conselleria de Benestar Social.
e)Una relació detallada del professorat del curs, i també la documentació acreditativa del compliment dels requisits que estableix l'article 6 de l'Ordre esmentada.
f)La proposta de pràctiques, que haurà de correspondre a la demanda de la totalitat de l'alumnat previst.
g)Els procediments i els instruments d'avaluació de l'alumnat.
h)Un informe detallat dels locals i instal·lacions on s'impartirà el curs (aules, mobiliari, recursos didàctics, etc.) que hauran de ser suficients i idonis per al seu desenvolupament. També s'hauran d'assenyalar els llocs on es durà a terme la inscripció i les funcions de secretaria.
Quart. Presentació de sol·licituds
1. Les sol·licituds hauran de presentar-se mesos abans de la data d'inici prevista per a cada curs com a mínim tres. El termini de presentació de sol·licituds començarà l'endemà del dia de la publicació de la present resolució en el Diari Oficial de la Comunitat Valenciana.
2. Les sol·licituds, adreçades a l'Institut Valencià de la Joventut, podran presentar-se al Registre General de l'Institut Valencià de la Joventut a València (carrer de l'Hospital, 11, València, 46853), als registres de les unitats territorials de l'Institut Valencià de la Joventut d'Alacant (Rambla de Méndez Núñez, 41; 03694 Alacant) i de Castelló de la Plana (carrer dels Orfebres Santalínea, 2, 12948), i en tots aquells llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar destinat a l'Institut Valencià de la Joventut siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
Cinqué. Tramitació de les sol·licituds
La tramitació de les sol·licituds es farà d'acord amb el que estableix el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Sisé. Acreditació dels cursos
Per resolució del director general de l'Institut Valencià de la Joventut, que posarà fi a la via administrativa, s'acreditaran o no els cursos sol·licitats.
Contra aquesta resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut en el termini d'un mes comptador a partir de l'endemà de la seua notificació o, directament, recurs contenciós administratiu davant dels jutjats contenciosos administratius competents, en el termini de dos mesos comptadors a partir de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.
València, 4 de setembre de 2009. El director general de l'Institut Valencià de la Joventut: Adrián Ballester Espinosa.